BASES REGULADORAS E CONVOCATORIA DE SUBVENCIÓNS DESTINADA A PROPORCIONAR, MEDIANTE A UTILIZACIÓN DE BONO-TAXI, UN MEDIO ALTERNATIVO DE TRANSPORTE ADAPTADO A PERSOAS AFECTADAS POR GRAVES DISCAPACIDADES NA SÚA MOBILIDADE- ANO 2015
ADMINISTRACIÓN LOCAL — Municipal — Vigo (Subvencións, 06/03/2015)

A Xunta de Goberno Local, na sesión de 20 de febreiro de 2015, adoptou o seguinte acordo: Aprobar as bases reguladoras e convocatoria de subvencións destinadas a proporcionar mediante utilización de “bono-taxi” un medio alternativo de transporte adaptado a aquelas persoas con discapacidade, gravemente afectadas na sua movilidade e que non poden utilizar con carácter xeral o transporte público colectivo. O Concello de Vigo, a través da Concellería de Política de Benestar, e en base as competencias que lle son propias, considera necesario poñer en funcionamento o programa denominado “bono-taxi” 2015 A normativa de réxime local (Art.25.1 da L.7/1985, do 2 de abril, Reguladora das Bases do Réxime local – LRBRL e Art.80.1 da L.5/1997, do 22 de xullo, de Administración local de Galicia – LALGA) prevé que os municipios, para a xestión dos seus intereses e no ámbito das súas competencias, poden promover actividades e prestar os servizos públicos que contribúan a satisfacer as necesidades e aspiracións da comunidade veciñal, asumindo como competencia propia, entre outras, a avaliación e información de situacións de necesidade social e a atención inmediata a persoas en situación ou risco de exclusión social; servizo declarado obrigatorio para os municipios de poboación superior a 20.000 habitantes (Arts.25.2. e) e 26.1. c) LRBRL, na redacción dada pola L.27/2013, do 27 de decembro). Mais especificamente, xa no eido da normativa sectorial, a L.13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador, constituíndose na principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación social e laboral. En base ás competencias indicadas e co obxecto de mellorar a calidade de vida das persoas afectadas por graves discapacidades na súa mobilidade e evitar o risco de exclusión social por este motivo, o Concello de Vigo convoca a concesión de subvencións en réxime de concorrencia competitiva, seguindo o procedemento que se indica nestas Bases e de acordo co marco xurídico configurado pola L.9/2007, do 13 de xuño, de subvencións de Galicia, os preceptos básicos da L.38/2003, do 17 de novembro, xeral de subvencións, así como os do RD.887/2006, do 21 de xullo, polo que se aprobou o regulamento da L.38/2003. O Concello de Vigo, a través da Política de Benestar, e en base ás competencias indicadas nos parágrafos anteriores, considera necesario poñer en funcionamento o programa denominado “Bono-taxi”, que ten por obxecto establecer axudas económicas para posibilitar un medio de transporte alternativo a aquelas persoas que, por razón da grave dificultade de acceso non poden utilizar o transporte colectivo, dado que se considera unha necesidade para estes colectivos cuxa realidade exponse, fundamentalmente no seguinte: A mobilidade dentro das cidades é parte esencial da nosa vida cotiá: Acceso ó lugar de traballo, hospitais, ambulatorios, relacións sociais, etc. A mobilidade dos individuos constitúe un elemento clave no desenvolvemento global e integrador na sociedade na que se enmarca. A medida que descende a capacidade de desprazamento das persoas, maior é o seu afastamento dos elementos sociais nos que se desenvolve e, conseguintemente, maiores son os problemas de integración. É, por tanto, unha necesidade para calquera cidadán poder desprazarse facilmente e con liberdade. Con todo, o entorno non resulta igualmente accesible para todos. Existe un elevado número de persoas que por ter, temporal ou permanentemente, una discapacidade ven a súa mobilidade reducida, necesitando a axuda de outra persoa para desprazarse ou sufrindo unha seria restrición do seu ámbito espacial de actuación. Son, tamén, moitas persoas que, ó non dispor de vehículo propio dependen do transporte público e, precisamente, as que padecen algún problema de mobilidade son as que teñen unha maior dependencia deste tipo de transporte. Sen esquecer os custes económicos, sociais e medioambientais que o uso maioritario de transporte privado ocasiona tanto ao usuario como á sociedade en xeral. Conclúese, pois, que o transporte é un elemento fundamental de integración na vida das persoas con discapacidade. O taxi ten sido tradicionalmente o servizo público de transporte porta a porta, ten dispoñibilidade horaria e ás veces, hai unha atención personalizada do condutor. En contrapartida, é o sistema de transporte máis caro en superficie. Polo tanto, é un elemento clave no desprazamento de persoas con necesidades especiais de mobilidade, de ahí a importancia que ten a mellora da súa accesibilidade. Polo anterior, a convocatoria das axudas individuais que se achega, ven a establecer o marco de actuación para o procedemento aplicable o longo do ano 2015, respectando os principios de publicidade, concorrencia e obxectividade. O Concello de Vigo, na convocatoria das subvencións para o programa bono-taxi, prevé un contrato cunha entidade bancaria que emitirá unha tarxeta prepago. Trala carga do diñeiro na tarxeta por parte do Concello, o usuario da mesma pode realizar operacións ata consumir o saldo dispoñible ou ata a finalización do prazo establecido (20 de decembro de 2015, o día 21 as tarxetas estarán inoperativas) O titular da tarxeta prepago será o Concello de Vigo. A operatividade da tarxeta restrinxirase ao uso do sector de actividade da categoría comercial “Taxis”; de esta forma garántese que o usuario da tarxeta soamente poderá utilizala, no servizo público de taxis de Vigo. Para as subvencións aos beneficiarios do programa Bono-Taxi 2015, cóntase cunha partida especifica por un importe de 25.000,00 €. A lexislación aplicable é a que resulta da seguinte normativa configuradora do réxime xurídico de subvencións: Lei 38/2003, do 17 de novembro, Xeral de Subvencións, Real Decreto 887/2006, polo que se aproba o Regulamento da Lei 38/2003, Lei 9/2007, de 13 de xuño, de Subvencións de Galicia, polo Regulamento de Subvencións e polas propias bases da convocatoria e demais normas de desenvolvemento. Dáse conta, igualmente, da proposta da xefa do Servizo do 3.02.15, conformada polo xefe de Área de Política de Benestar, a concelleira-delegada da Área de Política de Benestar e a concelleira-delegada da Área de Economía e Facenda, que di o seguinte: Á vista do informe da técnica responsable do servizo de persoas maiores e persoas con discapacidade e da orde de inicio de expediente dada pola concelleira-delegada da área de Política de Benestar, proponse á Xunta de Goberno Local a adopción do seguinte acordo: 1.—Aprobar as bases reguladoras e convocatoria de subvencións destinadas a proporcionar mediante a utilización de “bono–taxi” un medio alternativo de transporte adaptado a aquelas persoas con discapacidade, gravemente afectadas na súa mobilidade, e que non poden utilizar con carácter xeral o transporte público colectivo.2.—Autorizar o gasto de 25.000,00€ con cargo á partida de Política de Benestar 2310.4800011 “Subvencións taxi discapacitados” e ordenar o pago mediante libramento a xustificar á técnica do departamento de Política de Benestar Maria Santisima Trinidad Mechbal Judas, con NIF XXXXXXXXX, que se ingresará na conta habilitada do departamento de Política de Benestar 2080 5000 67 3110242616 Así mesmo, autorizar a ampliación do tempo para xustificar este libramento ata decembro de 2015, xa que a finalidade do mesmo é a xestión das axudas mediante tarxetas visa prepago, cargadas con cantidades de 300,00€, 200,00€ ou 100,00€ cada unha dende a concesión da subvención ata a caducidade da tarxeta o 20 de decembro de 2015, momento no que se solicitan os saldos abandoados de cada tarxeta á entidade colaboradora, e procederase á xustificación do devandito libramento. Non obstante esa Xunta de de Goberno Local adoptará o acordo que estime mais oportuno. A Xunta de Goberno aproba precedente proposta. De acordo coa nova redacción do Art.25.1 da L.7/1985, do 2 de abril, Reguladora das Bases do Réxime local (LRBRL), o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: «avaliación e información de situacións de necesidade social e a atención inmediata a personas en situación ou risco de exclusión social»; servizo declarado obrigatorio para os municipios de poboación superior a 20.000 habitantes (Arts.25.2. e] e 26.1. c] LRBRL). A teor da reforma introducida pola L.27/2013, do 27 de decembro, de Racionalización e Sostibilidade da Administración local (LRSAL), a competencia en materia de «prestación dos servizos sociais, promoción e reinserción social» residénciase agora na Admón. autonómica, que deberá asumila a 31.12.2015, nos termos previstos nas normas reguladoras do sistema de financiamento autonómico e das Facendas locais e previa elaboración dun plan para a avaliación, reestruturación e implantación dos servizos (Disp. Transit.2ª), sen prexuízo da súa eventual delegación nos municipios (Art.27 LRBRL). Se na data indicada a Comunidade Autónoma non tivese asumido o desenvolvemento dos servizos da súa competencia ou, de ser o caso, non acordase a súa delegación, seguirán prestándose polo municipio pero a cargo da CA e, se esta non transferise as contías precisas, aplicaránse as retencións nas transferencias que lle correspondan por aplicación do seu sistema de financiamento. Sen prexuízo do anterior, e polo menos ata o 31.12.2015, os municipios deberán continuar prestando os mesmos servizos sociais e de promoción e reinserción social que antes da entrada en vigor da LRSAL. Con posterioridade a esa data poderían tamén prestar aqueles servizos sociais non englobados dentro do impreciso título de «avaliación e información de situacións de necesidade social e a atención inmediata a persoas en situación ou risco de exclusión social», ben asumindo por delegación da Comunidade Autónoma a competencia en materia de servizos sociais, promoción e reinserción social (Art.27.3. c] LRBRL e Disp. Transit.2ª, apdo.4, LRSAL), coas garantías implícitas agora en toda delegación desta natureza (financiamento, duración, cláusula de garantía de pagamento no exercicio das competencias delegadas ex Art.57 bis LRBRL, etc.) ou ben exercéndoa como competencia distinta das propias e das delegadas previo cumprimento dos requisitos establecidos no novo Art.7.4 da LRBRL. Así e todo, a L.5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración Local, aprobada polo Parlamento de Galicia na súa sesión plenaria do 27.05.2014 (DOG nº 102, do 30.05.2014), considera que “non se entenderá como exercicio de novas competencias”, entre outras, a continuidade na prestación dos servizos xa establecidos e da actividade de fomento e a formalización de convenios de colaboración de concesión de subvencións (Art.3.3.). Ademais, sinala claramente que, con carácter xeral, as competencias atribuídas ás EELL pola lexislación autonómica anterior á entrada en vigor da LRSAL: «continuarán exercédoas elas, rexéndose pola indicada lexislación ou, de ser o caso, polo dereito estatal aplicable como supletorio, sen prexuízo do disposto nas disposicións adicionais cuarta e quinta sobre a asunción pola Comunidade Autónoma das competencias relativas á educación, saúde e servizos sociais»; e aclara que as competencias que a CA de Galicia deberá asumir en materia de educación, saúde e servizos sociais: «continuarán sendo prestadas polos municipios mentres non se dean as condicións previstas para o seu traspaso na normativa básica e, en particular, o establecemento do novo sistema de financiamento autonómico e das facendas Locais previsto nela» (Disps. Adics.1ª e 4ª L.5/2014). Mais especificamente, xa no eido da normativa sectorial, a L.13/2008, do 3 de decembro, de Servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador, constituíndose na principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación social e laboral. En base ás competencias indicadas e co obxecto de mellorar a calidade de vida das persoas afectadas por graves discapacidades na súa mobilidade e evitar o risco de exclusión social por este motivo, o Concello de Vigo convoca un ano máis a concesión de subvencións en réxime de concorrencia competitiva, seguindo o procedemento que se indica nestas Bases e de acordo co marco xurídico configurado pola L.9/2007, do 13 de xuño, de subvencións de Galicia, os preceptos básicos da L.38/2003, do 17 de novembro, xeral de subvencións, así como os do RD.887/2006, do 21 de xullo, polo que se aprobou o regulamento da L.38/2003. A presente disposición ten por obxecto fixar as bases reguladoras e convocar a concesión de axudas do programa denominado “Bono-taxi”. Trátase de axudas económicas de carácter individual que concede o Concello de Vigo a persoas con discapacidade que, por ter gravemente afectada a súa mobilidade, non poden utilizar con carácter xeral o transporte público colectivo, ao obxecto de proporcionarlles un servizo de desprazamento en taxi. Constitúen a finalidade das axudas económicas que se convocan, favorecer o desprazamento na cidade, mediante a utilización do servizo público de taxi, a aquelas persoas afectadas de graves dificultades de mobilidade e que non poden utilizar o transporte público colectivo. O importe total das subvencións a conceder na presente convocatoria non excederá do límite de 25.000€ e financiaranse con cargo á aplicación orzamentaria nº 2310.480.00.11 “Subvención taxis discapacitados”. Tendo en conta o crédito do que se dispón no momento da convocatoria, concederanse as axudas ata que se esgote o orzamento. O importe destas axudas non poderá superar a cantidade anualmente presupostada para esta finalidade, repartíndose a contía mencionada no apartado anterior entre as persoas usuarias, segundo os tramos de ingresos que a continuación se sinalan, sendo a contía máxima por usuario de 300€ e a mínima de 100€ dende a concesión da subvención pola Xunta de Goberno Local, ata o 21 de decembro de 2015 (o día 22 xa non estará operativa a tarxeta). Cando o Concello teña coñecemento, ata 1 de setembro do 2015, de que un ususario non vaia a facer uso da tarxeta (por falecemento, traslado fora do termo municipal, etc.) e o saldo existente sexa superior a 100,00€ será adxudicado á seguinte persoa da lista de agarda. Poderán ser beneficiarios das axudas que se conceden ao abeiro da presente convocatoria, as persoas con discapacidade que teñan recoñecida unha minusvalía que afecte gravemente á súa mobilidade, impedíndolle a utilización dos transportes públicos colectivos, sempre que non se atopen comprendidas nalgunha das prohibicións para ser beneficiario de subvencións previstas na Lei 9/2007, do 13 de xuño, de subvencións de Galicia. Poderán solicitar a subvención destinada a “Bono-taxi” as persoas con discapacidade que cumpran os seguintes requisitos: a) Estar empadroadas no municipio de Vigo cunha antigüidade dun ano, anterior á apertura do prazo da convocatoria do ano 2015 e permanecer de alta no padrón municipal mentres perciba a axuda. b) Ter catro anos de idade cumpridos antes da finalización do prazo para solicitar as axudas. c) Ter recoñecida a condición legal de minusvalía que afecte gravemente á súa mobilidade, non puidendo utilizar os transportes públicos colectivos e así se acredite no certificado oficial de minusvalía emitido polo Equipo de Valoración e Orientación (EVO) dependente da Consellería de Traballo e Benestar da Xunta de Galicia (baremo RD.1971/1999 A, B, C ou a partir de 7 puntos polos apartados D, E, F, G, H). d) Non constar como titular de vehículo automóbil propio. e) Non dispor duns ingresos brutos superiores a 2,5 do IPREM vixente (15.975,30€ anuais ou 1.331,27 mensuais). f) Os recursos económicos teranse en conta para establecer a lista de concesión do “Bono-taxi”, que será por orde inversa á contía mensual da persoa solicitante e para a asignación do importe da subvención. Para o cómputo dos recursos económicos teranse en conta a renda persoal bruta do solicitante do último exercicio fiscal. A renda per cápita calcularase tendo en conta a totalidade dos rendementos brutos derivados de: g) Estar ao corrente nos pagamentos coa AEAT, Concello de Vigo, Seguridade Social e Xunta. As axudas serán solicitadas polas persoas que pretendan ser ususarios ou por quen ostente a súa representación, nos supostos de menores de idade ou persoas con declaración de incapacidade. A solicitude, segundo modelo do Anexo I, irá acompañada da seguinte documentación: 1) Fotocopia do DNI do solicitante e, no seu caso, DNI do representante legal e documentación acreditativa da patria potestade ou representante legal do menor (libro de familia ou resolución xudicial). 2) Fotocopia do certificado oficial de minusvalía expedido polo Equipo de Valoración e Orientación, no que conste na súa valoración de mobilidade que ten dificultade para a utilización do transporte público colectivo. Aquelas persoas que teñen a certificación definitiva do EVO e xa solicitasen a subvención en anos anteriores non a presentarán de novo.3) Declaración responsable (Anexo III) na que se faga constar: 4) Xustificación documental dos recursos económicos: 4.1) Teranse en conta os ingresos da persoa solicitante, que achegará: 4.2) No caso de que a persoa solicitante tivese cónxuxe ou parella de feito, entenderase como renda persoal a metade da suma dos ingresos brutos da parella e terán que achegar a mesma documentación co solicitante.4.3) Se o solicitante carece de ingresos, valoraranse os ingresos da/s persoa/s da/s que dependa economicamente (pai, nai, fillo, titores, etc). Neste caso calcularase a renda per cápita familiar bruta. Achegarase a declaración da renda das persoas das que dependa.5) Anexo IV-. Cesión de datos de carácter persoal á entidade encargada de emitir as tarxetas “Bono-taxi”. O Departamento de Benestar social poderá solicitar calquera outra documentación que se considere conveniente na instrución do procedemento. As solicitudes deberán formularse mediante instancia asinada pola persoa solicitante ou representante legal que deberá axustarse ao modelo normalizado que acompaña á presente convocatoria (Anexo I). O prazo de presentación das solicitudes será de 20 días naturais contados a partir do seguinte da publicación da convocatoria no Boletín Oficial de Pontevedra. Así mesmo publicarase no taboleiro de anuncios do Concello, nas Unidades de Traballo Social (UTS) e na páxina web www.vigo.org.As solicitudes acompañaranse da documentación á que fai referencia a base sétima desta convocatoria. Se a solicitude non reúne os requisitos establecidos na convocatoria, requirirase á persoa solicitante que a emende no prazo máximo e improrrogable de dez días hábiles, indicándolle que se non o fixese teráselle por desistida da súa solicitude, previa resolución que deberá ser ditada nos termos previstos no artigo 42 da Lei de Réxime Xurídico das Administracións Públicas e do Procedemento Administrativo Común. A solicitude implicará a autorización ao Concello de Vigo para que realice as actuacións de comprobación que resulten procedentes aos efectos de verificar a información facilitada polas persoas solicitantes, a concorrencia dos requisitos esixidos e o cumprimento das obrigas da persoa beneficiaria derivadas da concesión. As solicitudes poderán presentarse no Rexistro Xeral do Concello de Vigo ou nos demais rexistros e lugares previstos no artigo 38 da Lei de Réxime xurídico das Administracións Públicas e do Procedemento Administrativo Común. O órgano competente para a instrución do procedemento das axudas será o servizo de “Persoas Maiores e Persoas con Discapacidade” do Departamento de Política de Benestar, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales deba formularse a proposta de resolución. O órgano instrutor incorporará informe no que se acredite que da documentación que ten no seu poder despréndese que todos os beneficiarios cumpren os requisitos estipulados. A proposta de resolución para a concesión das subvencións corresponderá ó órgano instrutor previa avaliación da Comisión de Valoración formada polo Xefe de Área de Benestar social, a Xefa do Servizo e á técnica responsable do programa “Bono-taxi”, ou persoas en quen deleguen. A Xunta de Goberno Local, por proposta da Comisión de Valoración, acordará conceder ou desestimar as subvencións con cargo á partida e polo importe máximo sinalado na base terceira da convocatoria. A Xunta de Goberno Local resolverá, de xeito motivado, a concesión ou desestimación das axudas solicitadas no prazo de dous meses, que se contará desde a data de terminación do prazo de presentación das solicitudes. O vencemento do prazo máximo sen terse notificado a resolución, lexitima aos interesados para entender desestimada por silencio administrativo a solicitude de concesión da subvención. A resolución do procedemento notificaráselles aos interesados conforme o previsto no artigo 24 da L.9/2007, do 13 de xuño, de subvencións de Galicia, sen prexuízo da publicidade que deste proceso se faga na paxina web www.vigo.org e no 010. A subvención desta convocatoria será compatible coa percepción doutras subvencións para a mesma finalidade procedentes de calquera Administración ou entidade. Esta subvención concrétase na concesión dunha axuda económica que será utilizada polas persoas beneficiarias nos seus desprazamentos persoais, facendo uso do servizo público de taxi dende o momento da concesión pola Xunta de Goberno Local e ata o 20 de decembro de 2015. Os pagamentos serán efectuados a través dunha tarxeta prepagamento que se entregará a cada beneficiario da subvención. a) Os servizos de taxi serán persoais, tendo como finalidade favorecer os desprazamentos mediante a utilización dos taxis públicos de Vigo. b) As tarxetas serán de uso exclusivo no Termo Municipal de Vigo. c) Cada beneficiario contará cunha tarxeta prepagamento na que se estamparán o seu nome e apelidos, sen custo algún para o beneficiario. d) A contía da subvención cargarase na tarxeta prepagamento no momento da concesión e iranse descontando os importes dos servizos realizados ata a finalización da cantidade concedida ou do prazo establecido. e) A titularidade de cada tarxeta emitida recaerá no Concello de Vigo, Departamento de Benestar social. O Concello de Vigo cederá os datos de nome, apelidos e teléfono móbil, previa autorización do beneficiario (LOPD) para a realización das operacións e procesos relativos á activación e xestión da tarxeta prepagamento, incluíndo o envío ao número de teléfono móbil dunha mensaxe SMS informando do PIN asociado á tarxeta e do saldo inicial dispoñible con cargo a ela. f) A persoas usuaria deberá asinar a tarxeta e, no momento do pagamento, fixarse no importe que asina. g) A tarxeta prepagamento para “Bono-taxi” estará operativa ata o 20 de decembro de 2014 (día 21 inoperativa), procedendo a súa destrución por parte do usuario. h) A tarxeta entregarase inactiva procedendo a entidade bancaria colaboradora á activación ás 72 horas dende a súa entrega polo Concello de Vigo. Esta activación farase mediante SMS, non sendo necesario acudir á entidade bancaria. i) Unha vez activada a tarxeta, será notificado ao beneficiario pola entidade bancaria colaboradora mediante SMS ao móbil que sinalou na súa solicitude. Se non aportou número de móbil a tarxeta activase igualmente. j) O número secreto de PIN comunicaráselle ao beneficiario da axuda a través de SMS ao seu móbil. No caso de non ter móbil, podería solicitalo en calquera oficina da entidade bancaria colaboradora amosando a tarxeta e verificando a súa identidade. k) Cada beneficiario/a poderá coñecer o saldo dispoñible da tarxeta a través da web https://www.damemisaldo.com ou na entidade bancaria colaboradora. Para isto será necesario dispor do PIN da tarxeta, que poderá ser modificado nos caixeiros da entidade bancaria. l) No caso de extravío, subtracción ou deterioro da tarxeta, o beneficiario deberá comunicalo no teléfono 902.121.314 identificándose como beneficiario da tarxeta prepagamento do Concello de Vigo. m) O uso indebido ou fraudulento da axuda poderá dar lugar, previa instrución do procedemento administrativo correspondente, á perda do dereito ao seu goce. n) Poderá utilizarse calquera taxi da cidade sempre que o taxista acepte pagamentos con este tipo de tarxeta e dispoña de conexión on-line cunha entidade financeira. o) Calquera anomalía que se observe na prestación do servizo será posta en coñecemento do Concello de Vigo. p) A operatividade da tarxeta restrinxirase ao uso do sector de actividade da categoría comercial “taxis”; desta forma garántese que o beneficiario da tarxeta soamente poderá utilizala no servizo público de taxis de Vigo. Contra a presente convocatoria, as súas bases e as resolucións administrativas que se adopten en execución das mesmas poderán interporse os seguintes recursos: Os datos persoais que deban facilitar os solicitantes das axudas o serán aos efectos de comprobar a concorrencia dos requisitos necesarios para obter ditas axudas e serán tratados aos exclusivos efectos da concesión das mesmas, sendo responsable do seu tratamento a Concellería de Política de Benestar. Os solicitantes das axudas serán informados de xeito expreso, preciso e inequívoco do tratamento dos seus datos persoais pola devandita Concellería, da finalidade da súa obtención, do seu dereito a que non se fagan públicos os seus datos persoais cando a publicación poida ser contraria ao respecto e salvagarda do dereito ao seu honor, intimidade persoal e imaxe e da posibilidade de exercitar os dereitos de acceso, rectificación, cancelación e oposición ao tratamento da información nos termos previstos na LO.15/1999, do 13 de decembro, de protección de datos de carácter persoal. En todo aquilo non previsto na presente convocatoria, serán de aplicación as normas básicas da Lei xeral de subvencións e da Lei de subvencións de Galicia sobre causas de invalidez (artigo 36 LXS e 32 LSG), causas e réxime de reintegro da subvencións (artigo 37 LXS e 33 LSG), réxime de infraccións e sancións en materia de subvencións e, en xeral, con carácter pleno ou supletorio, a Lei xeral de subvencións e o seu regulamento de desenvolvemento (RD 887/2006, do 21 de xuño), a lexislación básica do Estado de Réxime local, a L.9/2007, de subvencións de Galicia, as bases de execución do orzamento do Concello de Vigo para o ano 2015, as restantes normas de dereito administrativo e, no seu defecto, as normas de dereito privado. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte de febreiro do ano dous mil quince.—V. e Pr. O Alcalde, Abel Caballero Alvarez.